Az aortobiiliacalis occlusiv érbetegség miatt végzett aortobifemoralis bypass műtétek hosszú távú eredményeinek elemzése
Authors: Pomozi Enikő , Lengyel Balázs , Osztrogonácz Péter , Nguyen Dat Tin , Szeberin Zoltán 
Published: March 2021

Összefoglaló.
Bevezetés: A diffúz aortobiiliacalis érszakasz occlusiv
betegségének kezelésére alkalmazott aortobifemoralis bypass szerepe csökken az
endovascularis műtétek térnyerése miatt. Célkitűzés: A
vizsgálat célja volt a modern invazív kezelés korszakában a perioperatív és a
hosszú távú eredmények elemzése aortobiiliacalis bypass után, melyek
összehasonlíthatók az endovascularis megoldások eredményeivel.
Módszerek: A retrospektív, egycentrumú vizsgálat során a
Semmelweis Egyetem Városmajori Szív- és Érgyógyászati Klinikájának Érsebészeti
és Endovaszkuláris Tanszékén 2006. 01. 01. és 2017. 12. 31. között occlusiv
aortoiliacalis atherosclerosis miatt primer aortobifemoralis bypass műtéten
átesett 419 beteg (átlagéletkor: 62,2 év, SD: ± 8,22; 224 férfi, 53%) adatait
elemeztük. Eredmények: A posztoperatív 30 napon belüli
mortalitás 5,01%, a késői mortalitás 10,98% és 29,59% volt 12, illetve 60 hónap
után. A betegek 12,57%-ánál történt korai reoperáció, késői reoperáció 32 (8%)
betegnél vált szükségessé. A graft elsődleges nyitva maradása 88,65% és 81,15%
volt 12, illetve 60 hónap után. 21 betegnél történt amputáció (6,29%);
57,14%-ban femoralis, 35,71%-ban cruralis szinten, 7,14%-ban a boka szintje
alatt. Az amputációkra 35,71%-ban a bypasst követő 30 napon belül, további
35,71%-ban 2 éven belül került sor. Az esetek 35,63%-ában lépett fel egyéb
szövődmény; a leggyakoribbak: műtétet igénylő posztoperatív hernia (6,89%),
cardiovascularis szövődmény (4,19%), lágyéki nyirokcsorgás vagy sebgyógyulási
zavar (4,79%). Következtetés: Eredményeink alapján e
betegcsoportban az aortobifemoralis bypass elfogadható, de nem jelentéktelen
perioperatív halálozással és magas morbiditással jár. A graft hosszú távú nyitva
maradása jó, de az újabb érműtét mind rövid, mind hosszú távon relatíve gyakori.
A kevésbé invazív technikák eredményeinek összehasonlítása indokolt a hosszú
szakaszú (TASC C, D) elváltozások esetén. Orv Hetil. 2021; 162(3): 99–105.
Summary.
Introduction: The role of aorto-bifemoral bypass in the
treatment of diffuse aorto-biiliac occlusive disease decreases in the era of
endovascular surgery. Objective: The aim of the study was to
analyse the early and long-term postoperative results of aorto-bifemoral bypass
in a recent time period. These results may be used as a baseline to compare the
results of endovascular procedures. Methods: In a
retrospective, single-center study, the data of 419 patients (mean age: 62.2
years, SD: ± 8.22; 224 men, 53%) who underwent primary aorto-bifemoral bypass
due to occlusive aorto-iliac atherosclerosis from 01. 01. 2006 to 31. 12. 2017
at the Department of Vascular and Endovascular Surgery of Semmelweis University
Heart and Vascular Center were analysed. Results: Postoperative
mortality within 30 days was 5.01%, late mortality was 10.98% and 29.59% after
12 and 60 months, respectively. 12.57% of the patients needed early reoperation
and late reoperation was required in 32 cases (8%). The primary graft patency
was 88.65% and 81.15% after 12 and 60 months, respectively. 21 patients
underwent amputation (6.29%); 57.14% at the femoral level, 35.71% at the crural
level and 7.14% below the ankle level. Amputations were performed in 35.71% of
the cases within 30 days after the bypass and an additional 35.71% within 2
years. Other complications occurred in 35.63% of the cases; the most common
causes were postoperative hernia requiring surgery (6.89%), cardiovascular
complication (4.19%) and inguinal wound healing disorders (4.79%).
Conclusion: Based on our results, aorto-bifemoral bypass
surgery is associated with acceptable but not insignificant perioperative
mortality and high morbidity in this group of patients. The graft patency is
favourable in the long term, however, additional vascular reintervention is
common in short and long term as well. Short- and long-term results of
percutaneous endovascular techniques in diffuse aorto-biiliac disease (TASC C
and D lesions) are suggested to be compared to these recent results of open
surgery. Orv Hetil. 2021; 162(3): 99–105.